Document ID: 32006R0269

32006R0269
L 047/7
SLUŽBENI LIST EUROPSKE UNIJE
UREDBA VIJEĆA (EZ) br. 269/2006
od 14. veljače 2006.
o izmjeni Uredbe (EZ) br. 533/2004 o uspostavljanju Europskih partnerstva u okviru procesa stabilizacije i pridruživanja
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 181. stavak 2. točku (a),
uzimajući u obzir prijedlog Komisije,
uzimajući u obzir mišljenje Europskog parlamenta (1),
budući da:
(1)
Uredbom (EZ) br. 533/2004 (2) predviđeno je da će Europska partnerstva biti uspostavljena u okviru procesa stabilizacije i pridruživanja za sve zemlje zapadnog Balkana.
(2)
Europsko vijeće odlučilo je na sastanku u Bruxellesu 17. i 18. lipnja 2004. da je Hrvatska država kandidatkinja za članstvo u Europskoj uniji. S Hrvatskom su 3. listopada 2005. započeli pregovori o pristupanju.
(3)
Stoga je primjereno propisati da umjesto Europskog partnerstva u svojim odnosima s Hrvatskom Europska unija provede pristupno partnerstvo i na odgovarajući način izmijeniti Uredbu br. 533/2004,
DONIJELO JE OVU UREDBU:
Članak 1.
Uredba (EZ) br. 533/2004 mijenja se kako slijedi:
1.
U naslovu riječ „Europskih” briše se.
2.
U članku 1. riječ „Hrvatska” briše se.
3.
Umeće se sljedeći članak:
„Članak 1.a
Kao dio procesa stabilizacije i pridruživanja uspostavlja se pristupno partnerstvo za Hrvatsku. Pristupno partnerstvo osigurava okvir koji obuhvaća prioritete koji proizlaze iz analize stanja u Hrvatskoj, na koji se moraju usredotočiti pripreme za pristupanje s obzirom na kriterije koje je Europsko vijeće odredilo u Kopenhagenu i napretka u provedbi procesa stabilizacije i pridruživanja, uključujući Sporazum o stabilizaciji i pridruživanju između Europskih zajednica i njihovih država članica s jedne strane i Republike Hrvatske s druge strane (3), a posebno regionalne suradnje.
4.
U članku 2. riječ „Europski” briše se.
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 14. veljače 2006.

Labels: 18
15